দৃশ্যমানতা শূন্য, ঘন কুয়াশায় ঢেকে গেল তাজমহল, নিরাশ ভ্রমণার্থীরা

ওয়েবডেস্ক- ঘন কুয়াশা (Dense Fog) । সামনের মানুষকে দেখা যাচ্ছে না। উত্তরপ্রদেশের (Uttar Pradesh) ঘুম ভাঙল কুয়াশা ঘেরা সকাল দিয়ে। কুয়াশায় ঢেকে গেল তাজ মহল (Taj Mahal)।  চারিদিকে শুধুই সাদা-সাদা-আর সাদা ধোঁয়া। ব্যাহত স্বাভাবিক জীবনযাত্রা। দৃশ্যমানতা শূন্য (Visibility zero) । আগ্রা, অযোধ্যায় সব জায়গায় ঘন কুয়াশা। স্কুল থেকে অফিস সব কিছুই শুরু হচ্ছে দেরিতে। বিমান ওঠানামায় দেরি, ট্রেন চলছে ধীর গতিতে।  সোশ্যাল মিডিয়ায় এই তাজ মহলকে ‘কুয়াশা মহল’ বা ফগ বলে ট্রোল।

আইএমডি রবিবারও ঘন কমলা সতর্কতা জারি করে ঘন কুয়াশার সতর্ক বার্তা দিয়েছে। চারিদিকে এত ঘন কুয়াশা যে তাজ মহলকে কিছুই দেখা যাচ্ছে না। চারিদিকে শুধুই সাদা ধোঁয়া। প্রিয় তাজমহল দেখতে এসে নিরাশ ভ্রমণার্থীরা। সোশ্যাল মিডিয়ায় ট্রোল করে লেখা হচ্ছে, তাজ মহল না ফগ মহল? বাস্তব চিত্রের চেয়ে আমি পোস্ট কার্ডে তাজমহলকে এর থেকে বেশি সুন্দর দেখেছি। তাজ মহল কোথাও গেল ভাই?কুয়াশাচ্ছন্ন তাজমহলকে নিয়ে সোশ্যাল মিডিয়ায় মিম-এর বন্যা।

কুয়াশার কারণে আগ্রার স্কুলগুলি নির্দিষ্ট সময়ের পরে দেরিতে শুরু হয়েছে। সিবিএসই এবং আইসিএসই সহ সমস্ত কাউন্সিল, সাহায্যপ্রাপ্ত এবং স্বীকৃত স্কুলগুলিতে প্রথম থেকে অষ্টম শ্রেণি পর্যন্ত পঠনপাঠন পরবর্তী নির্দেশ না দেওয়া পর্যন্ত সকাল ১০টা থেকে বিকাল তিনটে পর্যন্ত পর্যন্ত চালানোর নির্দেশ দিয়েছে। ২০ ডিসেম্বর পর্যন্ত এই নির্দেশ থাকবে, এর পর ফের পরবর্তী নোটিস দেওয়া হবে। একদিকে কনকনে ঠান্ডা, কুয়াশার কারণে দৃশ্যমানতা শূন্য, যানজট সেই সঙ্গে ছাত্র-ছাত্রীরদের ঝুঁকির কথা বিবেচনা করে ক্লাসের সময়ের পরিবর্তন করা হয়েছে।

আরও পড়ুন-  অসমে রাজধানীর ধাক্কায় ৮ টি হাতির মৃত্যু, লাইনচ্যুত ৫ টি কামরা

দৃশ্যমানতা ৫০ মিটারের নীচে, ফলে দেরিতে চলছে বিমান, ট্রেনও চলছে ধীরগতিতে। অযোধ্যায় সর্বনিম্ন তাপমাত্রা ৯ ডিগ্রি সেলসিয়াস, সর্বোচ্চ ১৭ ডিগ্রি সেলসিয়াসের কাছাকাছি থাকবে।

আইএমডির দিল্লি, হরিয়ানা, উত্তরপ্রদেশ এবং মধ্যপ্রদেশে কমলা সতর্কতা (Orange Alert)  জারি করেছে। রবিবার পর্যন্ত ঘন থেকে খুব ঘন কুয়াশা অব্যাহত থাকার পূর্বাভাস দেওয়া হয়েছে। উত্তরভারতে শৈত্যপ্রবাহে (Cold Wave)  সতর্কতা। রাস্তাঘাটে গাড়ি ধীরে চালানোর পরামর্শ দেওয়া হয়েছে। খুব জরুরি প্রয়োজন ছাড়া রাস্তায় যানবাহন চলাচল এড়িয়ে যাওয়ার অনুরোধ রাখা হয়েছে।

দেখুন আরও খবর-